CELEX: 22020D1459
Language: sl
Date: 2018-04-27 00:00:00
Title: Sklep Skupnega odbora EGP št. 99/2018 z dne 27. aprila 2018 o spremembi Priloge XX (Okolje) k Sporazumu EGP [2020/1459]

15.10.2020   
               
               
                  SL
               
               
                  Uradni list Evropske unije
               
               
                  L 340/34
               
            
         SKLEP SKUPNEGA ODBORA EGP
         št. 99/2018
         z dne 27. aprila 2018
         o spremembi Priloge XX (Okolje) k Sporazumu EGP [2020/1459]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2017/2392 Evropskega parlamenta in Sveta z dne 13. decembra 2017 o spremembi Direktive 2003/87/ES zaradi ohranitve obstoječih omejitev področja uporabe za letalske dejavnosti in priprave na izvajanje globalnega tržnega ukrepa po letu 2021 (1) je treba vključiti v Sporazum EGP.
                  
               
                     (2)
                  
                  
                     Ta sklep Skupnega odbora ne vpliva na neodvisnost pogodbenic v zvezi z mednarodnimi pogajanji o podnebnih spremembah, zlasti v smislu Okvirne konvencije Združenih narodov o spremembi podnebja in Kjotskega protokola ali katerega koli drugega mednarodnega sporazuma o spremembi podnebja, razen glede vidikov, ki so pomembni za sistem EU za trgovanje z emisijami (EU ETS) in so vključeni v Sporazum EGP. Vendar bodo države Efte ustrezno upoštevale zaveze, ki izhajajo iz Sporazuma EGP. Vsaka država Efte je odgovorna za izvajanje politik in ukrepov, potrebnih za izpolnjevanje svojih mednarodnih zavez, ki izhajajo iz Okvirne konvencije Združenih narodov o spremembi podnebja, Kjotskega protokola in katerega koli drugega mednarodnega sporazuma v zvezi z spremembo podnebja.
                  
               
                     (3)
                  
                  
                     Proračunske zadeve niso del Sporazuma EGP. Pogajanja o finančnih prispevkih držav Efte državam članicam EU se izvajajo prek finančnih mehanizmov EGP. Uporaba določb Direktive 2003/87/ES Evropskega parlamenta in Sveta (2) v zvezi s temi vprašanji in uporaba meril za razdelitev določenega odstotka skupne količine pravic, ki bodo prodane na dražbi, med nekatere države članice EU v skladu s točkama (b) in (c) člena 10(2) ter prilogama IIa in IIb Direktive 2003/87/ES zato ne posega v področje uporabe Sporazuma EGP.
                  
               
                     (4)
                  
                  
                     Prilogo XX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 21al (Direktiva 2003/87/ES Evropskega parlamenta in Sveta) Priloge XX k Sporazumu EGP se doda naslednja alinea:
            
                        „—
                     
                     
                        
                           32017 R 2392: Uredba (EU) 2017/2392 Evropskega parlamenta in Sveta z dne 13. decembra 2017 (UL L 350, 29.12.2017, str. 7).“
                     
                  
         
            Člen 2
            Besedilo Uredbe (EU) 2017/2392 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 28. aprila 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 27. aprila 2018
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 350, 29.12.2017, str. 7.
         
            (2)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32).
         
            (*1)  Navedena ni nobena ustavna zahteva.
      
      
         
            Izjava držav Efte k Sklepu št. 99/2018 o vključitvi Uredbe (EU) 2017/2392 v Sporazum EGP
            V Uredbi (EU) 2017/2392 je navedeno, da bi se prihodki, ustvarjeni z dražbo pravic za letalstvo, morali porabiti za obvladovanje podnebnih sprememb. Uporaba te določbe v državah Efte ne posega v področje uporabe Sporazuma EGP.